HU Az Európai Unió Hivatalos Lapja C 167/21

Hagyományos különleges termék elnevezésének közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 26. cikkének (2) bekezdése alapján

(2016/C 167/13)

A Cseh Köztársaság az 1151/2012/EU európai parlamenti és tanácsi rendelet (1) 26. cikke (1) bekezdésének megfelelően benyújtotta (2) a Bizottsághoz a „Tradiční Lovecký salám”/„Tradičná Lovecká saláma” és a „Tradiční Špekáčky”/„Tradičné Špekačky” elnevezéseket, mint az 1151/2012/EU rendelet előírásainak megfelelő, hagyományos különleges termékeket (HKT) jelölő elnevezéseket. A „Lovecký salám”/„Lovecká saláma” és a „Špekáčky”/„Špekačky” elnevezések korábban az 509/2006/EK tanácsi rendelet (3) 13. cikke (1) bekezdésének megfelelően – az elnevezés kizárólagos használatának fenntartása nélkül – hagyományos különleges termékekként bejegyzésre kerültek (4), és jelenleg az 1151/2012/EU rendelet 25. cikke (2) bekezdésének megfelelően oltalom alatt állnak.

Az 1151/2012/EU rendelet 26. cikke (1) bekezdésének második albekezdése szerinti nemzeti felszólalási eljárás nyomán

— a „Lovecký salám”/„Lovecká saláma” elnevezés kiegészült a „Tradiční”, illetve „Tradičná” kifejezéssel,

— a „Špekáčky”/„Špekačky” elnevezés kiegészült a „Tradiční”, illetve „Tradičné” kifejezéssel.

Ezek a kiegészülések jelzik a termékek hagyományos és sajátos jellegét, az 1151/2012/EU rendelet 26. cikke (1) bekezdése harmadik albekezdésének megfelelően.

A fentiekre tekintettel a Bizottság ezúton közzéteszi a

„TRADIČNÍ LOVECKÝ SALÁM”/„TRADIČNÁ LOVECKÁ SALÁMA”

és a

„TRADIČNÍ ŠPEKÁČKY”/„TRADIČNÉ ŠPEKAČKY”

elnevezéseket abból a célból, hogy azok bejegyzésre kerülhessenek a hagyományos különleges termékek 1151/2012/EU rendelet 22. cikke szerinti nyilvántartásába.

Ez a közzététel az 1151/2012/EU európai parlamenti és tanácsi rendelet 51. cikke alapján jogot keletkeztet a felszólalásra az ellen, hogy a „Tradiční Lovecký salám”/„Tradičná Lovecká saláma”, valamint a „Tradiční Špekáčky”/„Tradičné Špekačky” elnevezések bejegyzésre kerüljenek a hagyományos különleges termékek 1151/2012/EU rendelet 22. cikke szerinti nyilvántartásba.

Amennyiben a „Tradiční Lovecký salám”/„Tradičná Lovecká saláma” és a „Tradiční Špekáčky”/„Tradičné Špekačky” elnevezések az 1151/2012/EU rendelet 26. cikke (4) bekezdésének megfelelően bejegyzésre kerülnek a nyilvántartásba, a „Lovecký salám”/„Lovecká saláma” és „Špekáčky”/„Špekačky” HKT termékleírása a „Tradiční Lovecký salám”/„Tradičná Lovecká saláma” és a „Tradiční Špekáčky”/„Tradičné Špekačky” HKT 1151/2012/EU rendelet 19. cikke szerinti termékleírásának minősül, az elnevezés kizárólagos használatának fenntartása mellett.

A teljesség kedvéért és az 1151/2012/EU rendelet 26. cikke (2) bekezdésének megfelelően e közzététel magában foglalja a „Lovecký salám”/„Lovecká saláma” és „Špekáčky”/„Špekačky” HKT-nek az Európai Unió Hivatalos Lapjában korábban közzétett termékleírását (5).

HAGYOMÁNYOS KÜLÖNLEGES TERMÉK BEJEGYZÉSÉRE VONATKOZÓ KÉRELEM

A TANÁCS 509/2006/EK RENDELETE

a hagyományos különleges terméknek minősülő mezőgazdasági termékekről és élelmiszerekről

„LOVECKÝ SALÁM” vagy „LOVECKÁ SALÁMA”

EK-sz.: SK-TSG-0007-0044 – 2006.8.4.

1. A kérelmező csoportosulás neve és címe

Az elnevezés : Český svaz zpracovatelů masa Cím : Libušská 319 142 00 Praha 4 Písnice ČESKÁ REPUBLIKA Telefon : +420 244092404 Fax : +420 244092405 E-mail : reditel@cszm.cz

Név : Slovenský zväz spracovateľov mäsa Cím : Kukučínova 22 831 03 Bratislava SLOVENSKO Telefon : +421 255565162 Fax : +421 255565162 E-mail : slovmaso@slovmaso.sk

2. Tagállam vagy harmadik ország

Cseh Köztársaság

Szlovákia

3. Termékleírás

3.1. Bejegyzendő elnevezés

„Lovecký salám” (CS)

„Lovecká saláma” (SK)

3.2. Elnevezés

— ☒ önmagában különleges — ☐ a mezőgazdasági termék vagy élelmiszer különleges tulajdonságát fejezi ki

A „Lovecký salám” vagy „Lovecká saláma” elnevezés önmagában különleges, mivel Szlovákia és a Cseh Köztársaság területén régóta ismert, sokéves hagyományra visszatekintő olyan tartós, fermentált húsipari termék nevéről van szó, amelynek jellegzetes szögletes alakja és karakteres íze van.

3.3. Igényli-e a kérelmező az 509/2006/EK rendelet 13. cikkének (2) bekezdése alapján az elnevezés fenntartását?

— ☐ Bejegyzés az elnevezés fenntartásával — ☒ Bejegyzés az elnevezés fenntartása nélkül

3.4. A termék típusa

1.2. osztály: Húsipari termékek (főzve, sózva, füstölve stb.)

3.5. A 3.1. pontban szereplő elnevezéssel jelölt mezőgazdasági termék vagy élelmiszer leírása

A „Lovecký salám” vagy „Lovecká saláma” tartós, fermentált húsipari termék, amely közvetlen fogyasztásra készül; felvágott formájában fogyasztják.

Fizikai jellemzők

A termék jellemzője lapos, szögletes alakja, a bél átmérője 50–55 mm, hossza kb. 40 cm.

Kémiai jellemzők:

— vízaktivitás: legfeljebb 0,93

— pH-érték: alacsonyabb mint 5,5

— izomfehérje-tartalom: min. 15 tömegszázalék

— zsírtartalom: max. 45 tömegszázalék

— sótartalom: max. 4,2 tömegszázalék

Érzékszervi jellemzők:

A felület megjelenése és színe: a termék alapanyaga marhahús és sertéshús keveréke. A termék színe sötétbarna, a felszíne enyhén ráncos, a bélen keresztül szemcsésség látható.

A vágási felület külseje és színe: többségben legfeljebb 5 mm nagyságú szemcsék mozaikja; a zsíros és a sovány szemcsék nem tömörülnek össze; az apró légbuborékok megengedettek; a sovány részek színe a termék közepén piros színű, a szélek felé sötétebb; a zsíros szemcsék világosak. A szeletek téglalap alakúak.

Illat és íz: határozott füstölt íz; pikánsan fűszerezett és sós.

Állag: tömör és rugalmas.

3.6. A 3.1. pontban szereplő elnevezéssel jelölt mezőgazdasági termék vagy élelmiszer előállítási módjának leírása

A „Lovecký salám” vagy „Lovecká saláma” előállításához max. 10 % zsírtartalmú marhahúst, max. 20 % zsírtartalmú sertéshúst, sertéshús-nyesedéket – max. 30 % zsírtartalmú sertéshúst, sertéshús-nyesedéket – max. 50 % zsírtartalmú sertéshúst, sertésszalonnát, pácsót, antioxidánst (E 315 vagy E 316 – max. 500 mg/kg, erithorbinsavban kifejezve), őrölt feketeborsot, cukrot, fokhagymát (a friss fokhagyma norma szerinti mennyiségének megfelelő mennyiségű pehely, koncentrátum vagy por formájában), őrölt szegfűszeget, starterkultúrákat (Lactobacillus és/vagy Pediococcus tejbaktériumtörzseket és a koaguláz negatív Micrococcaceae baktériumokat tartalmazó kombinált kultúrát), valamint kollagén műbelet használnak fel.

100 kg „Lovecký salám” vagy „Lovecká saláma” késztermékhez a következőket használják fel:

—

max. 10 % zsírt tartalmazó marhahús:

—

max. 20 % zsírt tartalmazó sertéshús:

—

sertéshús-nyesedék – max. 30 % zsírt tartalmazó sertéshús:

—

sertéshús-nyesedék – max. 50 % zsírt tartalmazó sertéshús:

—

sertésszalonna:

—

pácsó:

—

őrölt feketebors

—

cukor:

—

fokhagyma

—

őrölt szegfűszeg:

—

antioxidáns E 315 vagy E 316:

—

kezdő kultúra

—

kollagén műbél

Az 50 % zsírt tartalmazó sertéshús-nyesedéket és a sertésszalonnát lefagyasztják. Valamennyi összetevőből, adalékanyagból és fűszerből 3–5 mm nagyságú szemcsékből álló masszát készítenek. Az így kapott keveréket 50–55 mm átmérőjű, kb. 40 cm hosszú bélbe töltik. Ezt követően a terméket lapos szögletes formára alakítják. A kiformázott szalámikat szorosan egymás mellé rakva tiszta dobozokba, illetve más megfelelő tárolóedényekbe helyezik, és 24, illetve 48 órán át 2 °C–4 °C hőmérsékleten érlelik. Ezután a szalámikat a füstölőrudakra akasztva kb. 7 napig 24 °C-on hideg füsttel füstölik. A füstölést követően a terméket megszárítják. A terméket a szárítás során penész nem támadhatja meg. A vízaktivitás előírt értékének elérése után a termék szállítható. A szárítás időtartama kb. 14 nap, hogy a termékben megfelelő mértékben végbemehessen a fermentációs folyamat olyan hőmérséklet és relatív páratartalom mellett, amely lehetővé teszi a starterkultúra kifejlődését és a termék egyenletes kiszáradását (hőmérséklet: 16–27 °C; a levegő relatív páratartalma: 75–92 %)

3.7. A mezőgazdasági termék vagy élelmiszer különleges tulajdonsága:

A „Lovecký salám” vagy „Lovecká saláma” egyrészt abban különbözik más fermentált tartós húsipari terméktől, hogy az érés során a szalámit szögletes alakúra formázzák. A másik megkülönböztető jellemzője az a különleges íz, amelyet a fő hozzávalók, a fűzerezés, valamint az alkalmazott fermentációs folyamat kölcsönöz neki.

3.8. A mezőgazdasági termék vagy élelmiszer hagyományos jellege:

A „Lovecký salám” vagy „Lovecká saláma” gyártását Csehország területén a huszadik század elején kezdték meg. Ekkor még főleg télen készítették, mivel ebben az évszakban kedvezőbbek a viszonyok mind az érési folyamatok, mind az alapanyagoknak a tökéletes szemcsésség eléréséhez szükséges mérsékelt fagyasztása tekintetében. A füstölő üzemek hűtésének és gépi felszereltségének tökéletesítése során a későbbiekben a gyártás főként a húsvéti és a karácsonyi vásárok idejére, valamint a nyári turistaidényre összpontosult. E szalámi jelenleg egy egész évben gyártott, hagyományos és közkedvelt tartós termék.

A „Lovecký salám” vagy „Lovecká saláma” termék leírása a Húsipari technológia c. kiadványban jelent meg (Technológia mäsového priemyslu, II. diel, 1955, Hlavná správa mäsového a rybného priemyslu, Ministerstvo potravinárskeho priemyslu), a későbbiekben bekerült a húsipari termékek műszaki-gazdasági normái (Technicko – hospodárske normy pre mäsové výrobky, 1. diel, súbor platný od 1977. január 1., MP – generálne riaditeľstvo Praha) közé ČSN 57 7269 szám alatt, mint csehszlovák állami norma; ennek eredményeként a gyártás az akkori Csehszlovákia egész területén elterjedt. A gyártási technológiában változások történtek az egyes alapanyagok hozzáférhetőségének korlátozottsága miatt, valamint a végtermék biztonságosságának növelése érdekében, így alakult ki a „Lovecký salám” vagy „Lovecká saláma” gyártási folyamatában leírt állandó recept – lásd a kérelem 3.6. pontját. A változtatások ellenére e hagyományos termék jellemzői megmaradtak.

3.9. A különleges tulajdonság ellenőrzésére vonatkozó minimumkövetelmények és eljárások:

Az ellenőrzések a következőkre terjednek ki:

— az alapanyagok, adalékanyagok és fűszerek recept szerinti arányának betartása; az ellenőrzés az alapanyagok, adalékanyagok és fűszerek mennyiségének a recepttel való összehasonlítása révén történik a massza elkészítése során,

— a meghatározott forma, megjelenés, szín és állag betartása; az ellenőrzés a késztermék szárításának befejezése után szemrevételezéssel történik,

— a szelet meghatározott alakjának és színének betartása; az ellenőrzés a késztermék szárításának befejezése után szemrevételezéssel történik,

— a termék meghatározott állagának, illatának és ízének betartása; az ellenőrzés a késztermék érzékszervi elemzésével történik,

— a termék meghatározott fizikai-kémiai jellemzőinek betartása; a késztermék ellenőrzése jóváhagyott laboratóriumi módszerekkel történik.

A termékleírásnak való megfelelést ellenőrző hatóságok vagy szervek a termék valamennyi gyártójánál évente legalább egyszer ellenőrzést végeznek.

4. A termékleírásnak való megfelelést ellenőrző hatóságok vagy szervek

4.1. Név és cím

A termékleírásnak való megfelelést ellenőrző hatóságok vagy szervek a Cseh Köztársaságban

Név : Státní zemědělská a potravinářská inspekce Cím : Květná 15 603 00 Brno ČESKÁ REPUBLIKA Telefon : +420 543540111 E-mail : sekret.oklc@szpi.gov.cz

☒ állami ☐ magán

Név : Štátna veterinárna správa ČR Cím : Slezská 7 120 00 Praha 2 ČESKÁ REPUBLIKA Telefon : +420 227010137 E-mail : hygi@svscr.cz

☒ állami ☐ magán

A termékleírásnak való megfelelést ellenőrző hatóságok vagy szervek a Szlovákiában

Név : BEL/NOVAMANN International, s r.o. Cím : Továrenská 14 815 71 Bratislava SLOVENSKO P.O. BOX 11 820 04 Bratislava 24 SLOVENSKO Telefon : +421 250213376 E-mail : tomas.ducho@ba.bel.sk

☐ állami ☒ magán

Név : Štátna veterinárna a potravinová správa SR Cím : Botanická 17 842 13 Bratislava SLOVENSKO Telefon : +421 260257427 E-mail : buchlerova@svssr.sk

☒ állami ☐ magán

4.2. A hatóság vagy szerv konkrét feladatai

A megnevezett felügyeleti szervek feladata a termékleírásban foglaltak teljes körű ellenőrzése.

HAGYOMÁNYOS KÜLÖNLEGES TERMÉK BEJEGYZÉSÉRE VONATKOZÓ KÉRELEM

A TANÁCS 509/2006/EK Rendelete

a hagyományos különleges terméknek minősülő mezőgazdasági termékekről és élelmiszerekről

„ŠPEKÁČKY” vagy „ŠPEKAČKY”

EK-szám: SK-TSG-0007-0055-2007.5.21.

1. A kérelmező csoportosulás neve és címe

Név : Český svaz zpracovatelů masa Cím : Libušská 319 142 00 Praha 4 Písnice ČESKÁ REPUBLIKA Telefon : +420 244092404 Fax : +420 244092405 E-mail : reditel@cszm.cz

Név : Slovenský zväz spracovateľov mäsa Cím : Kukučínova 22 831 03 Bratislava SLOVENSKO Telefon : +421 255565162 Fax : +421 255565162 E-mail : slovmaso@slovmaso.sk

2. Tagállam vagy harmadik ország

Cseh Köztársaság

Szlovákia

3. Termékleírás

3.1. Bejegyzendő elnevezés(ek)

„Špekáčky” (cseh)

„Špekačky” (szlovák)

3.2. Az elnevezés

— ☐ önmagában különleges — ☒ a mezőgazdasági termék vagy élelmiszer különleges tulajdonságát fejezi ki

A Špekáčky/Špekačky elnevezés a mezőgazdasági termék vagy élelmiszer különleges tulajdonságát fejezi ki, ami abból ered, hogy a termék egyenetlenül eloszló szalonnadarabok (špek) és kisebb mennyiségben jelen lévő kollagénrészecskék durva keverékét tartalmazza.

3.3. Igényli-e a kérelmező az 509/2006/EK rendelet 13. cikkének (2) bekezdése alapján az elnevezés fenntartását?

— ☐ Bejegyzés az elnevezés fenntartásával — ☒ Bejegyzés az elnevezés fenntartása nélkül

3.4. A termék típusa

1.2. osztály: Húsipari termékek (főzve, sózva, füstölve stb.)

3.5. A 3.1. pontban szereplő elnevezéssel jelölt mezőgazdasági termék vagy élelmiszer leírása

A Špekáčky/Špekačky hőkezeléssel előállított, aranybarna színű húsipari termék, amely sertés vagy szarvasmarha vékonybelébe töltött, több méter hosszú, folytonos hengerből áll.

Fizikai jellemzők: folytonos henger, amelyet zsineggel 65–85 g tömegű, 4,0–4,6 cm átmérőjű, 8–9 cm hosszúságú, különálló szakaszokra osztanak.

Kémiai jellemzők:

Az izomszövet nettó fehérjetartalma: legalább 6 tömegszázalék

Zsírtartalom: legfeljebb 45 tömegszázalék

Sótartalom: legfeljebb 2,5 tömegszázalék

Érzékszervi jellemzők:

A felület megjelenése és színe: a termék zsineggel szakaszokra osztott természetes bélbe töltött marha- és sertéshúskeverékből készül. A termék aranybarna színű, de ennél sötétebb vagy világosabb árnyalat is megengedett, észrevehető füstfoltok azonban a terméken nem jelenhetnek meg. A termék felszínén odaszáradt folyadékcseppek, az egyes darabok találkozási pontjainál pedig világosabb színű területek megengedhetők. A felszín sima vagy kismértékben ráncos. A termék felszíni egyenetlenségei zsírral vagy aszpikkal nem tölthetők ki.

Megjelenés és szín a metszéslapon: a metszéslap színe a világosvöröstől a sötétvörösig terjed, és rajta egyenetlenül eloszló szalonnadarabok láthatók. Kisebb, könnyű kollagénrészecskék és légzsákok megengedettek.

Íz és aroma: frissen füstölve enyhe, a fűszerezés eredményeként mérsékelten sós; főzve lédús.

Állag: szilárd, lágy, tömör.

3.6. A 3.1. pontban szereplő elnevezéssel jelölt mezőgazdasági termék vagy élelmiszer előállítási módjának leírása

A Špekáčky/Špekačky összetevői a következők: legfeljebb 30 % zsírtartalmú marhahús, legfeljebb 50 % zsírtartalmú sertéshús, szalonna, ivóvíz (jégpehely formájában), burgonyakeményítő, nitrites sókeverék, őrölt feketebors, édesnemes paprika (100 ASTA), fokhagyma (pehely, koncentrátum vagy por formában, a friss fokhagyma szokásos mennyiségének megfelelő mennyiségben), őrölt szerecsendió, E 450 és E 451 polifoszfát (3 g/kg P2O5), aszkorbinsav – E 300 (0,5 g/kg), a töltésre szolgáló bél pedig szarvasmarha vagy sertés zsineg felhasználásával szakaszokra osztott vékonybele.

100 kg Špekáčky/Špekačky késztermékként az alábbiakat tartalmazza:

—

legfeljebb 30 % zsírtartalmú marhahús

—

legfeljebb 50 % zsírtartalmú sertéshús

—

szalonna

—

víz (jég)

—

burgonyakeményítő

—

nitrites sókeverék

—

őrölt édesnemes paprika (100 ASTA)

—

őrölt feketebors

—

fokhagyma (pehely, koncentrátum, por)

—

őrölt szerecsendió

—

E 450 és E 451 polifoszfát:

—

aszkorbinsav E 300

—

töltésre szolgáló bél:

—

zsineggel szakaszokra osztva

Az említett összetevők (a szalonna kivételével), adalékanyagok és fűszerek felhasználásával 0,1 mm és 2,5 mm közötti részecskékből álló keveréket készítenek. A keverékhez ezt követően legfeljebb kb. 8 mm nagyságúra vágott szalonnadarabokat adnak, majd az egészet legfeljebb 4,0–4,6 cm átmérőjű szarvasmarha- vagy sertésvékonybélbe töltik.

A keveréket ezt követően zsineggel szakaszokra osztják. A terméket füstölőrúdra kötözik, majd füstölőbe viszik, ahol a jellegzetes szín és illat elérése érdekében szárítják és füstölik. A füstölt terméket ezt követően 75–78 °C-on hőkezelésnek vetik alá, míg a termék belseje el nem éri és legalább tíz percen keresztül meg nem tartja a 70 °C-os hőmérsékletet. A terméket a hőkezelést követően hideg vízzel lespriccelik, és hűlni hagyják. A Špekáčkyt/Špekačkyt ezt követően hűvös, sötét helyiségben tárolják.

3.7. A mezőgazdasági termék vagy élelmiszer különleges tulajdonsága

A Špekáčky/Špekačky más hőkezelt húsipari termékektől abban tér el, hogy egyenetlenül eloszló szalonnadarabok („špek”) és kisebb mennyiségben jelen lévő kollagénrészecskék durva keverékét tartalmazza, és ebből adódik a termék sajátos megjelenése felszeleteléskor. A termék további sajátos jellemzője, hogy természetes bélbe töltött folytonos hengerről van szó, amelyben az egyes Špekáčky-/Špekačky-darabokat zsineggel különítik el. A termék további fontos megkülönböztető jellemzője a kiegyensúlyozott arányú fűszerezés, amely a marhahússal és a szalonnával együtt a terméknek hevítéskor utánozhatatlan aromát és illatot kölcsönöz.

3.8. A mezőgazdasági termék vagy élelmiszer hagyományos jellege

A fogyasztást, az összetevőket és az előállítási eljárásokat tekintve a Špekáčky/Špekačky a mai Cseh Köztársaság területén immár több mint száz éve ismert. Ipari mennyiségben először a 19. század második felében kezdték előállítani, a füstölt húsipari termékek feldolgozásának fejlődése során, egy idő után pedig kiváló minőségű, szarvasmarha vékonybelébe töltött húsipari termékként tartották számon. A terméket 1891-ben kiállították egy prágai mezőgazdasági vásáron, ahol felállítottak egy teljesen felszerelt füstölőt is, amilyen azelőtt nyilvános kiállításon még sohasem szerepelt. A Špekáčkyt/Špekačkyt a helyszínen füstölték, és még forrón szolgálták fel igényes papírtányéron, tormával és sóskiflivel, nyolc grajciarért (a grajciar [krajcár] korabeli cseh pénzérme volt). A Špekáčky/Špekačky mint klasszikus cseh füstölt húsipari termék megjelenése erre az időszakra vezethető vissza. Az akkoriban előállított Špekáčky/Špekačky kivételes minőségét az összetevők tanúsítják: a termék 50 %-a növendék állatokból származó marhafartő, 20 %-a kiváló minőségű, bőr nélküli sertéshús, 30 %-a pedig kockára vágott szalonna volt. A termékhez állagától függően időnként kis mennyiségben kolbászhúst (marhahúsból előállított kötőanyag) is adtak. A terméket fokhagymával, feketeborssal, alkalmanként pedig némi szerecsendióval is fűszerezték. Egy másik eljárás szerint a Špekáčkyt/Špekačkyt rúdra húzták, és lenzsineggel rögzítették. Mivel a terméket darabonként értékesítették, a teljes tömegnek meg kellett felelnie a darabszámnak. A kiváló minőség eléréséhez a termék megfelelő füstölése is fontos volt. A 20. század elején a füstölési eljárást továbbfejlesztették, és a Špekáčky/Špekačky – a párky és a klobásy (további hagyományos vörösárutípusok) mellett – a legismertebb húsfeldolgozó-ipari termékké vált. Egyes, különösen nagyvárosokban működő vállalatok a Špekáčky/Špekačky előállításával komoly hírnévre tettek szert. A legismertebb gyártók között volt a prágai Újvárosban működő Koula és Macháček, a Vinohrady nevű külvárosi területen pedig a Šereda, melynek Špekáčkyját/Špekačkyját Prága városának lakói „Šeredky” néven ismerték. Ezeket a húsfeldolgozó-ipari termékeket füstölést követően még forrón szállították az üzletekbe, ahol délutánonként rendszeresen nemcsak bent az üzletben, hanem az egész környéken is csodálatos füstölt illatot lehetett érezni. Amikor Prága óvárosát esténként elárasztotta a gázlámpák aranyló fénye, az utcákat a Špekáčky/Špekačky illata járta át, amit az utcai árusok faszénen sütögettek.

A húsipari termékek minőségét akkoriban nem szabályozták. Az állami ellenőrzések fő célpontja a liszt volt, ennek használatát azonban a Špekáčky/Špekačky összetevői között nem engedélyezték. A Špekáčky/Špekačky legfőbb összetevője a második világháborút követően a szalonna mellett továbbra is a marhahús volt. Később az összetevők aránya a sertéstenyésztés bővülésével a következőképpen alakult: 40 % marhahús (az első negyed részei), 30 % minőségi sertéshús és 30 % szalonna. A fűszerezést pedig édesnemes paprikával egészítették ki. A húsgyártó és húsfeldolgozó üzemek államosítását követően az összetevők arányára, az adalékanyagokra, a bélre és a technológiai folyamatokra technológiai és gazdasági előírások vonatkoztak, amelyek tovább javították e hagyományos cseh termék minőségét. A Špekáčky/Špekačky előállítására a húsipari termékekre vonatkozó, ČSN 57 7115. számú technológiai és gazdasági előírások voltak érvényben (az 1977. január 1-jétől érvényes szabályzat 1. része, Húsipari Főigazgatóság, Prága). Ennek eredményeként a termék említett előírások szerinti előállítása a volt Csehszlovákia egész területén elterjedt. Az előállítási technológia fokozatos változásával, illetve mivel bizonyos összetevők és belek (pl. a szarvasmarha vékonybele) csak korlátozott mennyiségben álltak rendelkezésre, véglegesítették a receptúrát – ezt ismertettük fentebb, a Špekáčky/Špekačky előállítási módszereinek leírásánál (lásd a kérelem 3.6. pontját).

3.9. A különleges tulajdonság ellenőrzésére vonatkozó minimumkövetelmények és eljárások

Az ellenőrzések az alábbiakra terjednek ki:

— az összetevők, adalékanyagok és fűszerek receptúra szerinti arányainak való megfelelés; az elkészítési eljárás során ellenőrzik a receptúrának való megfelelést,

— annak ellenőrzése, hogy a termék egyenetlenül eloszló szalonnadarabok (špek) és kisebb mennyiségben jelen lévő kollagénrészecskék durva keverékét tartalmazza; a technológiai előállítási folyamat során azt követően elvégzett vizuális ellenőrzés, hogy a keveréket a természetes bélbe töltik, és zsineggel szakaszokra osztják,

— a termék alakjára, felszíni megjelenésére, színére és állagára vonatkozó előírásoknak való megfelelés; a késztermék hőkezelését, vízzel való lespriccelését és hűtését követően elvégzett vizuális ellenőrzés,

— a termék megjelenésére és színére vonatkozó előírásoknak való megfelelés felszeleteléskor; a késztermék hőkezelését, vízzel való lespriccelését és hűtését követően elvégzett vizuális ellenőrzés,

— a termék ízére, illatára, állagára és lédússágára vonatkozó előírásoknak való megfelelés; a késztermék hőkezelését követően elvégzett érzékszervi ellenőrzés,

— a termék fizikai és kémiai összetételére vonatkozó előírásoknak való megfelelés; a készterméket jóváhagyott laboratóriumi módszerekkel vizsgálják.

Az ellenőrzéseket az ellenőrző szerv vagy vállalkozás évente legalább egy alkalommal a termék minden gyártójának üzemében elvégzi.

4. A termékleírásnak való megfelelést ellenőrző hatóságok vagy szervek

4.1. Név és cím

A termékleírásnak való megfelelést ellenőrző hatóságok vagy szervek a Cseh Köztársaságban

Név : Státní zemědělská a potravinářská inspekce Cím : Květná 15 603 00 Brno ČESKÁ REPUBLIKA Telefon : +420 543540111 E-mail : sekret.oklc@szpi.gov.cz

☒ állami ☐ magán

Név : Státní veterinární správa ČR Cím : Slezská 7 120 00 Praha 2 ČESKÁ REPUBLIKA Telefon : +420 227010137 E-mail : hygi@svscr.cz

☒ állami ☐ magán

A termékleírásnak való megfelelést ellenőrző hatóságok vagy szervek a Szlovákiában

Név : BEL/NOVAMANN International, s r.o. Cím : Továrenská 14 815 71 Bratislava SLOVENSKO P.O. BOX 11 820 04 Bratislava 24 SLOVENSKO Telefon : +421 250213376 E-mail : tomas.ducho@ba.bel.sk

☐ állami ☒ magán

Név : Štátna veterinárna a potravinová správa SR Cím : Botanická 17 842 13 Bratislava SLOVENSKO Telefon : +421 260257427 E-mail : buchlerova@svssr.sk

☒ állami ☐ magán

4.2. A hatóság vagy szerv konkrét feladatai

A 4.1. pontban említett ellenőrző szervek feladata valamennyi előírás teljesítésének ellenőrzése.

(1) Az Európai Parlament és a Tanács 2012. november 21-i 1151/2012/EU rendelete a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).

(2) EU-szám: HU-TSG-0107-01404 – 2015.12.18.

(3) A Tanács 2006. március 20-i 509/2006/EK rendelete a hagyományos különleges terméknek minősülő mezőgazdasági termékekről és élelmiszerekről (HL L 93., 2006.3.31., 1. o.). A rendeletet az 1151/2012/EU rendelet hatályon kívül helyezte és annak helyébe lépett.

(4) A Bizottság 2011. február 21-i 160/2011/EU rendelete egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Lovecký salám”/„Lovecká saláma” (HKT)] (HL L 47., 2011.2.22., 7. o.) és a Bizottság 2011. február 21-i 158/2011/EU rendelete egy elnevezésnek az oltalom alatt álló eredetmegjelölések és földrajzi jelzések nyilvántartásába való bejegyzéséről [„Špekáčky”/„Špekačky” (HKT)] (HL L 47., 2011.2.22., 3. o.).

(5) „Lovecký salám”/„Lovecká saláma”, EK-szám: SK-TSG-0007-0044 – 2006.8.4. (HL C 96., 2010.4.16., 18. o.).

„Špekáčky”/„Špekačky”, EK-szám: SK-TSG-0007-0055 – 2007.5.21. (HL C 94., 2010.4.14., 18. o.).